CELEX: 31986S2526
Language: el
Date: 1986-07-31 00:00:00
Title: Απόφαση αριθ. 2526/86/ΕΚΑΧ της Επιτροπής της 31ης Ιουλίου 1986 περί τροποποίησης της απόφασης 72/443/ΕΚΑΧ σχετικά με την ευθυγράμμιση των πωλήσεων άνθρακα στην κοινή αγορά

Avis juridique important

|

31986S2526

Απόφαση αριθ. 2526/86/ΕΚΑΧ της Επιτροπής της 31ης Ιουλίου 1986 περί τροποποίησης της απόφασης 72/443/ΕΚΑΧ σχετικά με την ευθυγράμμιση των πωλήσεων άνθρακα στην κοινή αγορά  

Επίσημη Εφημερίδα αριθ. L 222 της 08/08/1986 σ. 0008 - 0008 Φινλανδική ειδική έκδοση: Κεφάλαιο 12 τόμος 2 σ. 0082  Σουηδική ειδική έκδοση: Κεφάλαιο 12 τόμος 2 σ. 0082 

***** ΑΠΟΦΑΣΗ αριθ. 2526/86/ΕΚΑΧ ΤΗΣ ΕΠΙΤΡΟΠΗΣ  της 31ης Ιουλίου 1986  περί τροποποιήσεως της απόφασης 72/443/ΕΚΑΧ σχετικά με την ευθυγράμμιση των πωλήσεων άνθρακα στην κοινή αγορά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 60 παράγραφος 2 στοιχείο β) και το άρθρο 47,  την απόφαση 72/443/ΕΚΑΧ της Επιτροπής της 22ας Δεκεμβρίου 1972 σχετικά με την ευθυγράμμιση των πωλήσεων άνθρακα στην κοινή αγορά (1),  Μετά τη γνώμη της Συμβουλευτικής Επιτροπής,  Εκτιμώντας ότι:  Η απόφαση 72/443/ΕΚΑΧ περιόρισε το δικαίωμα των επιχειρήσεων της βιομηχανίας άνθρακα να ευθυγραμμίζουν την προσφορά τους με τον τιμοκατάλογο ο οποίος καταρτίζεται βάσει άλλου σημείου που παρέχει στον αγοραστή τους πλέον ευνοϊκούς όρους στον τόπο παραδόσεως, προκειμένου να αποφευχθούν διαταραχές στην κοινή αγορά.  Το δικαίωμα ευθυγράμμισης περιορίζεται στους τιμοκαταλόγους των επιχειρήσεων και των οργανισμών πωλήσεως που διοχετεύουν ετησίως στην κοινή αγορά περισσότερους από ένα εκατομμύριο τόνους λιθάνθρακα ή προϊόντων λιθάνθρακα ή λιγνίτη δικής τους παραγωγής. Επιπλέον, ο περιορισμός αναφέρεται στις ποσότητες των καυσίμων που οι επιχειρήσεις αυτές επιτρέπεται να παραδίδουν κατ' ευθυγράμμιση μέσα στην κοινή αγορά. Ο περιορισμός αυτός εφαρμόζεται στις διαφορετικές περιοχές πώλησης στις οποίες υποδιαιρέθηκε η κοινή αγορά για την εφαρμογή της ρύθμισης αυτής των ευθυγραμμίσεων.  Από την 1η Ιανουαρίου 1973, ημερομηνία έναρξης ισχύος της απόφασης 72/443/ΕΚΑΧ, η κοινή αγορά του άνθρακα υπέστη μεταβολές προς τις οποίες πρέπει να προσαρμοστεί η απόφαση. Ιδιαίτερα, θα πρέπει να ληφθεί υπόψη η εμφάνιση και η εξαφάνιση επιχειρήσεων που θα μπορούσαν να αποτελέσουν σημείο αναφοράς για την ευθυγράμμιση, καθώς και η προσχώρηση της Ελλάδας, της Ισπανίας και της Πορτογαλίας στην κοινή αγορά, που συνεπάγεται μια μετατροπή στις περιοχές πώλησης. Θα πρέπει επίσης να διορθωθεί μια παράλειψη στο κείμενο της 22ας Δεκεμβρίου 1972, με την προσθήκη του Δυτικού Βερολίνου σαν μιας από τις υπάρχουσες περιοχές πώλησης της Ομοσπονδιακής Δημοκρατίας της Γερμανίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 72/443/ΕΚΑΧ τροποποιείται ως εξής:  1. Στο άρθρο 2, διαγράφονται οι ακόλουθες επιχειρήσεις:  «- Comptoir belge des charbons, Bruxelles,  - Maatschappij Laura & Vereeniging, Eygelshoven,  - Maatschappij Oranje-Nassau, Heerlen,  - Verkoopkantoor der Staatsmijnen, Den Haag.»  2. Στο άρθρο 2, προστίθενται οι ακόλουθες επιχειρήσεις:  «- NV Kempense Steenkolenmijnen, Houthalen-Helchteren,  - Hulleras del Norte SA (HUNOSA) Oviedo,  - Empresa Nacional Carbonifera del Sur (ENCASUR), Cordoba,  - Minero Siderurgica de Ponferrada, SA, Madrid  - Hullera Vasco Leonesa, SA Madrid.»  3. Το άρθρο 3 παράγραφος 1 τροποποιείται ως εξής:  - στο στοιχείο β) πρώτη περίπτωση, προστίθενται στο τέλος οι λέξεις «Berlin West»,  - στη συνέχεια του στοιχείου θ) προστίθενται τα στοιχεία:  - «ι) Ελλάδα»,  - «κ) Ισπανία», και  - «λ) Πορτογαλία».  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1986.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 31 Ιουλίου 1986.  Για την Επιτροπή  Peter SUTHERLAND  Μέλος της Επιτροπής  (1) ΕΕ αριθ. L 297 της 30. 12. 1972, σ. 45.